
Parlamentul României

Camera Deputaţilor

	Comisia pentru muncă și protecție socială
	
	Comisia pentru administraţie publică şi amenajarea teritoriului

	Nr.4c-9/920
	
	Nr.4c-7/551


Bucureşti, 10 februarie 2022
PLx 562/2021

Către

Biroul permanent al Camerei Deputaţilor
Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.103/2021 privind unele măsuri la nivelul administraţiei publice, trimis Comisiei pentru muncă şi protecţie socială şi Comisiei pentru administraţie publică şi amenajarea teritoriului, în procedură de urgenţă, cu adresa 
nr. PLx 562/2021 din 15 noiembrie 2021, pentru dezbatere şi examinare pe fond.

PREŞEDINTE,



VICEPREŞEDINTE,
ADRIAN SOLOMON


BOGDAN-ANDREI TOADER
[image: image2.jpg]



Parlamentul României

Camera Deputaţilor

	Comisia pentru muncă și protecție socială
	
	Comisia pentru administraţie publică şi amenajarea teritoriului

	Nr.4c-9/920
	
	Nr.4c-7/551


Bucureşti, 10 februarie 2022

PLx 562/2021

RAPORT  COMUN
asupra proiectului de Lege pentru aprobarea Ordonanţei de urgenţă a Guvernului nr.103/2021 privind unele măsuri la nivelul administraţiei publice
În temeiul art.95 şi 117 alin.(3) din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială şi Comisia pentru administraţie publică şi amenajarea teriroriului, au fost sesizate, prin adresa nr. PLx 562/2021 din 15 noiembrie 2021, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.103/2021 privind unele măsuri la nivelul administraţiei publice.
Proiectul de lege are ca obiect de reglementare aprobarea Ordonanţei de urgenţă a Guvernului nr.103/2021, prin care se stabilesc măsuri referitoare la organizarea şi desfăşurarea concursurilor în sistemul bugetar până la data de 31 decembrie 2021, cu încadrarea în sumele aprobate în bugetul pentru anul 2021.
La întocmirea prezentului raport comun, comisiile au avut în vedere:

· avizul favorabil al Consiliului Legislativ (nr.765/22.09.2021)

· avizul favorabil al Comisiei juridice, de disciplină şi imunităţi 
(nr.4c-13/950/2021)

· avizul favorabil al Comisiei pentru sănătate şi familie 
(nr.4c-10/525/2021).
Membrii Comisiei pentru muncă şi protecţie socială au dezbătut proiectul de lege şi documentele conexe în şedinţa din 2 februarie 2022 şi au hotărât, cu unanimitate de voturi, aprobarea proiectului de lege în forma prezentată de Guvern, cu un amendament de tehnică legislativă, prezentat în anexa care face parte din prezentul raport comun. 

La lucrările comisiei şi-au înregistrat prezenţa 18 deputaţi, din totalul de 19 membri ai comisiei.

La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, dl. Cătălin Boboc, Secretar de Stat în cadrul Ministerului Muncii şi Solidarităţii Sociale.
Membrii Comisiei pentru administraţie publică şi amenajarea teritoriului au dezbătut proiectul de lege şi documentele conexe în şedinţa din 8 februarie 2022 şi au hotărât, cu unanimitate de voturi, aprobarea proiectului de lege în forma prezentată de Guvern, cu un amendament de tehnică legislativă, prezentat în anexa care face parte din prezentul raport comun. 
La lucrările comisiei au fost prezenţi deputaţii conform listei de prezenţă.
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Proiectul de lege a fost adoptat de Senat, în calitate de primă Cameră sesizată, în şedinţa din 8 noiembrie 2021.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor asupra proiectului de lege şi a documentelor conexe, membrii celor două comisii au hotărât să propună plenului Camerei Deputaţilor prezentul raport comun, de adoptare a proiectului de lege în forma prezentată de Guvern, cu un amendament de tehnică legislativă, prezentat în anexa care face parte din prezentul raport comun.
PREŞEDINTE,



VICEPREŞEDINTE,

Adrian Solomon 


Bogdan-Andrei Toader 

SECRETAR,




SECRETAR,
Dan-Constantin Şlincu 

Christine Thellmann

Întocmit,


Şef birou Lidia Vlădescu



Şef serviciu Nicoleta Toma

ANEXA

AMENDAMENTE ADMISE

În urma dezbaterilor, Comisiile au hotărât adoptarea proiectului de lege cu următorul amendament:
	Nr. crt.
	Text 

 ordonanţa de urgenţă
	Text 
adoptat de Senat
	Text propus de comisii
(autor amendament)
	Motivare

	1. 
	__
	Titlul legii

Lege pentru aprobarea Ordonanţei de urgenţã a Guvernului nr.103/2021 privind unele măsuri la nivelul administrației publice


	Nemodificat 
	

	2. 
	__
	Articol unic. – Se aprobă Ordonanța de urgență a Guvernului nr.103 din 22 septembrie 2021 privind undele măsuri la nivelul administrației publice, publicată în Monitorul Oficial al României, Partea I, nr.916 din 24 septembrie 2021.


	Articol unic. – Se aprobă Ordonanța de urgență a Guvernului nr.103 din 22 septembrie 2021 privind undele măsuri la nivelul administrației publice, publicată în Monitorul Oficial al României, Partea I, nr.916 din 24 septembrie 2021, cu modificările ulterioare.

Autori: membrii comisiilor 


	Pentru respectarea exigențelor impuse de normele de tehnică legislativă, având în vedere modificările ulterioare aduse ordonanţei supusă aprobării, respectiv textul Art. II a fost abrogat prin Ordonanţa de urgenţă a Guvernului nr.121/2021.

	3. 
	Titlul ordonanţei

Ordonanţei de urgenţă privind unele măsuri la nivelul administrației publice

	__
	Nemodificat 
	

	4. 
	Art. I. - Prin derogare de la dispoziţiile art. 27 alin. (3) din Legea nr. 55/2020 privind unele măsuri pentru prevenirea şi combaterea efectelor pandemiei de COVID-19, cu modificările şi completările ulterioare, pentru posturile şi funcţiile vacante şi temporar vacante, altele decât cele prevăzute la art. II din Legea nr. 203/2020 pentru modificarea şi completarea Legii nr. 55/2020 privind unele măsuri pentru prevenirea şi combaterea efectelor pandemiei de COVID-19, pot fi organizate şi desfăşurate concursuri în condiţiile legii, până la data de 31 decembrie 2021, cu încadrarea în creditele de angajament şi creditele bugetare aprobate în bugetul pentru anul 2021.
	__
	Nemodificat 
	

	5. 
	Art. II. - Articolul 3 din Ordonanţa de urgenţă a Guvernului nr. 25/2007 privind stabilirea unor măsuri pentru reorganizarea aparatului de lucru al Guvernului, publicată în Monitorul Oficial al României, Partea I, nr. 270 din 23 aprilie 2007, aprobată cu modificări şi completări prin Legea nr. 99/2008, cu modificările şi completările ulterioare, se modifică şi va avea următorul cuprins:

"- Art. 3. - Prin hotărâri ale Guvernului se stabileşte numărul maxim de posturi al fiecărei instituţii publice şi structuri din cadrul aparatului de lucru al Guvernului."

[textul Art. II a fost abrogat prin Ordonanţa de urgenţă nr. 121/2021]

	__
	Nemodificat 
	

	6. 
	Art. III. - La data intrării în vigoare a prezentei ordonanţe de urgenţă se abrogă:
a) articolul V din Ordonanţa Guvernului nr. 17/2021 pentru modificarea şi completarea Legii nr. 134/2019 privind reorganizarea Agenţiei Naţionale a Medicamentului şi a Dispozitivelor Medicale, precum şi pentru modificarea unor acte normative, publicată în Monitorul Oficial al României, Partea I, nr. 834 din 31 august 2021;
b) articolul II din Ordonanţa Guvernului nr. 19/2021 pentru modificarea şi completarea Legii nr. 55/2020 privind unele măsuri pentru prevenirea şi combaterea efectelor pandemiei de COVID-19 şi pentru modificarea şi completarea unor acte normative în domeniul sănătăţii, publicată în Monitorul Oficial al României, Partea I, nr. 834 din 31 august 2021.

	__
	Nemodificat 

